Notum sit omnibus tam futuri quam praesentis temporis hominibus quod ego Ademarus, quando saeculi renunciavi actibus, dedi Domino Deo et beato Petro apostolo et Marciniacensi monasterio mansum de Tourzy; et Uldricus frater meus hoc confirmavit et laudavit, acceptis a Widone priore quatuor auri unciis. Dedi et mansum Brunonis et mansum Duranni et servos meos et ancillas de Columbriis, et hoc confirmavit atque laudavit frater meus Uldricus, a jamdicto priore mula et lorica accepta.